A Tanács határozata

(2003. július 22.)

a kísérleti és egyéb tudományos célokra felhasznált gerinces állatok védelméről szóló európai egyezményhez csatolt módosító jegyzőkönyv elfogadásáról

(2003/584/EK)

AZ EURÓPAI UNIÓ TANÁCSA,

tekintettel az Európai Gazdasági Közösséget létrehozó szerződésre, és különösen annak 95. cikkére, összefüggésben annak 300. cikke (2) bekezdésével és 300. cikke (3) bekezdésének elő albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) 1986. november 24-én a Tanács elfogadta a kísérleti és egyéb tudományos célokra felhasznált gerinces állatok védelmére vonatkozó 1986. március 18-i európai egyezmény (a továbbiakban: egyezmény) elveit, célkitűzéseit és főbb rendelkezéseit átvevő közös szabályokat megállapító, a kísérleti és egyéb tudományos célokra felhasznált állatok védelmére vonatkozó tagállami törvényi, rendeleti és közigazgatási rendelkezések közelítéséről szóló 86/609/EGK irányelvet [3].

(2) 1998. március 23-án a Tanács elfogadta a kísérleti és egyéb tudományos célokra felhasznált gerinces állatok védelmére vonatkozó európai egyezménynek a Közösség által történő megkötéséről szóló 1999/575/EK irányelvet [4] és nyilatkozatott tett, hogy az Európai Közösség nem tartja magára nézve kötelezőnek az említett egyezmény 28. cikkének (1) bekezdésében megállapított statisztikai adatok közlésére vonatkozó követelményeket. Az egyezmény a Közösség területén 1998. november 1-jén lépett hatályba.

(3) Az egyezmény függelékeiben szereplő rendelkezések technikai jellegűek és a legfrissebb tudományos és technikai fejlesztéseket, és a hatálya alá tartozó területeken elért eredményeket kell tükrözniük. Helyénvaló ezért e rendelkezéseket – egy egyszerűsített eljárással – időszakosan felülvizsgálni.

(4) 1998. június 22-én egy, az egyezmény függelékeinek módosítására vonatkozó egyszerűsített eljárást megállapító módosító jegyzőkönyvet nyitottak meg aláírásra az egyezmény aláíró felei számára. E módosító jegyzőkönyvet ezért jóvá kell hagyni,

A KÖVETKEZŐKÉPPEN HATÁROZOTT:

1. cikk

A kísérleti és egyéb tudományos célokra felhasznált gerinces állatok védelméről szóló európai egyezményhez csatolt módosító jegyzőkönyvet a Tanács a Közösség nevében jóváhagyja.

A módosító jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a módosító jegyzőkönyvnek – annak 4. cikke (1) bekezdésének a) pontjával összhangban – a Közösséget jogilag kötelező aláírására jogosult személyt, hogy kifejezze a Közösség annak kötelező erejére vonatkozó beleegyezését.

3. cikk

A Közösség általi aláírásra csak akkor kerülhet sor, ha azok a tagállamok, amelyek egyúttal az e határozat 1. cikkében említett európai egyezmény részes felei, befejezték – a módosító jegyzőkönyv 4. cikke szerint – az annak megkötésére vonatkozó eljárásokat. A tagállamok a lehető leghamarabb tájékoztatják a Bizottságot a szükséges eljárások befejezéséről.

4. cikk

Az Európai Közösség által az 1999/575/EK határozat B. mellékletében megállapítottak szerint az említett egyezmény 28. cikkének (1) bekezdése tekintetében tett fenntartás változatlan marad.

5. cikk

Ezt a határozatot az Európai Unió Hivatalos Lapjában közzé kell tenni.

Kelt Brüsszelben, 2003. július 22-én.

a Bizottság részéről

G. Alemanno

a Bizottság elnöke

[1] HL C 25. E., 2002.1.29., 538-540. o.

[2] 2002. július 2-i vélemény (a Hivatalos Lapban még nem tették közzé).

[3] HL L 358., 1986.12.18., 1. o.

[4] HL L 222., 1999.8.24., 29. o.

--------------------------------------------------